**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za I. štvrťrok 2019 SED Sučany**

1. **Konferencie, školenia, kurzy, odborné semináre**

***19. 02. 2019*** – sa tri zamestnankyne SED Sučany – hlavná sestra Mgr. Mária Majdová a opatrovateľky Viera Letriková a Helena Plešková zúčastnili na seminári Starostlivosť o klienta s Alzheimerovou demenciou v Turčianskych Tepliciach. Organizátorom seminára bola spoločnosť Tena Slovensko v spolupráci s Centrom sociálnych služieb Turčianske Teplice a spoločnosť Essity. Prednášajúca Soňa Kratochvílová zo spoločnosti Essity uviedla na úvod seminára výsledky výskumu robeného v Českej republike. Výskum potvrdil, že medzi klientami zariadení sociálnych služieb, ktorí boli umiestnení do zariadenia z dôvodu progresie demencie má najčastejšie zastúpenie práve Alzheimerov typ demencie. Starostlivosť o klientov s týmto ochorením má svoje špecifiká, ktoré je potrebné poznať a brať ich do úvahy pri starostlivosti a vytváraní podmienok pre život klientov postihnutých týmto závažným neurologickým ochorením.

***17. 01. 2019*** – absolvovali hlavná sestra Mgr. Mária Majdová, sociálny pracovník Mgr. Denisa Dučová a ekonómka Viera Masničáková informačný seminár k aktivitám národného projektu Deinštitucionalizácia sociálnych zariadení – podpora transformačných tímov. Seminár organizovalo informačno – poradenské centrum v sále Úradu Žilinského samosprávneho kraja.

**Pracovné porady pre zamestnancov a klientov**

*Porada so zamestnancami:*

***29. 01. 2019*** – Poradu otvorila riaditeľka PhDr. Lenka Taškárová privítaním prítomných zamestnancov a vyjadrila sa k nasledujúcim bodom:

1. Informácia ku požiadavke, ktorú predniesli zamestnanci 06. 11. 2018 na predchádzajúcej pracovnej porade. Požiadavka sa týkala zmeny odmeňovania zamestnancov, prechod na Zákonník práce. Momentálne sú zamestnanci odmeňovaní podľa Zákona č. 553/2003 Z. z. Zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. Stanovisko k tejto problematike bude k dispozícií až po zasadnutí Správnej rady v Bratislave, v 03/2019.

2. Zmena v príslužbe: Jedna 12 hodinová služba opatrovateliek sa mení na 8 hodinovú službu. Termín: od 03/2019

3. Hlavná sestra preberá niektoré kompetencie, ktoré sa týkajú práce upratovačiek, nutnosť rešpektovať jej príkazy. Termín: od 02/2019

Mgr. Mária Majdová – hlavná sestra:

1. Poriadok na izbách a v kúpeľniach klientov.

2. Dodržiavať hygienické opatrenia pri manipulácií so zdravotníckymi pomôckami.

3. Zachovávať ľudskú dôstojnosť, intimitu klientov, zatvárať dvere na izbách.

4. Zabezpečiť dostatočné vetranie na izbách klientov (izba – malá chodba, dvere na hlavnú chodbu ostávajú zatvorené).

5. Čiastočné obmedzenie pohybu niektorých klientov na základe lekárskeho potvrdenia (p. Pechová, p. Vyletel, p. Mydlárová, p. Stahlová).

Viera Masničáková – ekonómka:

1. Informovala zamestnancov o pracovnom fonde – medzi službami je 2 dni voľno.

2. Preplatená dovolenka sa neráta do fondu pracovného času, prepláca sa na základe žiadosti zamestnanca.

Na záver sa riaditeľka poďakovala zúčastneným a ukončila poradu.

***07. 02. 2019*** – Poradu otvorila hlavná sestra Mgr. Mária Majdová privítaním prítomných zamestnancov.

Hlavná sestra sa vyjadrila k nasledujúcim bodom:

1. Zmena v rozdávaní stravy:

Zamestnankyne práčovne p. Gaššová a p. Gerátová budú k dispozícii na rozdávanie stravy v jedálni na modrom a žltom oddelení. T.j. pred podávaní stravy prestrú stoly, vezmú stravu z okienka a položia ju na stôl klientom. Po skonzumovaní stravy pozbierajú riad a položia ho do okienka + upracú stoly v jedálni.

Ležiacim klientom rozvozia stravu na izby, po skonzumovaní skontrolujú izby, či tam nezostal špinavý riad, utrú stôl na ktorom klient jedol a riad odvezú do kuchyne.

V čase sviatkov a víkendov sú za prestretie a čistotu stolov v jedálni aj na izbách a za rozdanie stravy zodpovedné službu konajúce opatrovateľky. To isté platí aj v čase večere ak bude jedna zo zamestnankýň práčovne čerpať dovolenku.

2. Zmena v obsadenosti služieb:

Od marca bude na červenom odd. opäť iba jedna opatrovateľka na 12 hodín a druhá na 8 hodín. Z toho dôvodu meníme večernú hygienu klientov a ukladanie klientov – bude vykonávať nočná služba v čase od 19:00 do 22:00 hod.

Táto činnosť zahŕňa pomoc pri prezliekaní klientov do pyžama, umytie tváre a zubov, ukladanie do postele, natretie chrbta mentolom a vyklepanie chrbta u klientov, podanie večerných liekov a liekov na spanie, napolohovanie imobilných klientov.

3. Iné:

1. V prípade, že privolaná RZS, alebo iný zdravotnícky pracovník zavedie klientovi ihlu do žily, opatrovatelia ju nesmú vyberať dokonca ani vtedy, ak im záchranári povedia, že to môžu po stečení infúzie urobiť.
2. Počas kŕmenia, prebaľovania, polohovania a iných činností na izbách klientov platí ZÁKAZ TELEFONOVANIA. V prípade, že vám zazvoní telefón, stíšite zvonenie a telefonát vybavíte mimo izbu po ukončení činnosti. V prípade nutnosti vyjdete z izby a telefonát vybavíte mimo izbu.
3. Paralenové čapíky a iné lieky na zrazenie telesnej teploty sa podávajú iba v prípade, že má klient TT 38°C a viac.
4. V prípade úmrtia a hospitalizácie klienta je potrebné nahlásiť to zamestnancom kuchyne a  hlavnej sestre (môže byť aj písomným odkazom).
5. Nočná služba prepisuje do hlásenia pokyny na nasledujúce ráno (nachystanie klienta na vyšetrenie, vynechanie raňajok, mimoriadné kúpanie, a iné)
6. Preberanie služby sa robí ústnou a písomnou formou. To znamená, že každá opatrovateľka si pri nástupe do služby prečíta hlásenie na svojom odd. a jeho prečítanie potvrdí podpisom.
7. U všetkých klientov je potrebné zaviesť tlačivo „PRÍJEM A VÝDAJ TEKUTÍN“. Do neho sa bude zapisovať kedy mali stolicu, kedy boli vsadený (dátum aj čas od – do), mimoriadne podanie liečiv, mimoriadne zmeranie TT a TK taktiež s uvedením času.
8. Počas mesiacov február a marec sa budú konať hodnotiace rozhovory s opatrovateľkami, ktoré pracujú v zariadení od druhej polovice roku 2017 a kratšie (p. Kuková, Letriková, Maciejek, Martonová, Muňková, Plešková).
9. Dodržiavať čas príchodov a odchodov do a z práce.

Diskusia:

V rámci diskusie sa riešil bod 2, nakoľko služby na marec už boli napísané a s takouto zmenou sa nepočítalo, posunula sa zmena obsadenosti služieb na apríl. Tiež treba zvážiť či by neostalo pri starom spôsobe ak by prišli klienti vo vážnejšom stave vyžadujúci kŕmenie a pod.

Na záver sa hlavná sestra poďakovala prítomným za účasť.

*Porada s klientmi:*

***20. 03. 2019*** *–* riaditeľka PhDr. Lenka Taškárová informovala klientov o zvýšení úhrady od 01. 04. 2019. Do zvýšenia úhrad spadá aj navýšenie stravnej jednotky. Riaditeľka motivovala klientov k zmene jedálneho lístku.

**3. Duchovná práca pre zamestnancov a klientov**

*Duchovné služby*

O duchovné zaopatrenie klientov a zamestnancov v SED Sučany, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca. Pre bratov a sestry z rímsko-katolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci bratom farárom Mgr. Pavlom Pečkom.

**4. Prezentácia**

V regionálnom denníku Život Turca, bola zverejnená informácia o SED v Sučanoch.

**5. Vzdelávanie**

***26. 03. 2019*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma: „Práca s príbuznými ako súčasť kvality služieb“.

***09. 04. 2018*** *–* téma supervízie: „Práca s nemobilnými obyvateľmi“.

**6. Realizované projekty na získavanie finančných prostriedkov**

Naďalej pokračuje spolupráca s VaV Akademy a Červený krížom v Martine. Z týchto organizácii prichádzajú na praktickú časť budúce absolventky opatrovateľskej služby.

**7. Peňažný dar**

Ing. Igor Kovačka – 400,00 EUR

**8.** **Počet personálu:**

(HPP) 30 osôb

(DVP) 13 osôb

Spolu: 43 osôb

Noví zamestnanci:

* Daniela Kiššová, zdravotná sestra – od 04. 02. 2019 (DVP)

Skončený pracovný pomer:

* Anna Bosáková, opatrovateľka – do 31. 01. 2019 (HPP)
* Františka Hüberová, opatrovateľka – do 31. 01. 2019 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Brigita Gajdošová | 1933 | 08. 01. 2019 |
| Jaroslav Svrček | 1933 | 13. 02. 2019 |
| Albína Pučková | 1947 | 13. 02. 2019 |
| Júlia Kopčoková | 1930 | 12. 03. 2019 |
| Ján Spišiak | 1951 | 18. 03. 2019 |
| Helena Tutková | 1934 | 25. 03. 2019 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Elena Buociková | 1933 | 05. 01. 2019 |
| Štefánia Donovalová | 1937 | 06. 02. 2019 |
| Elena Podhorská | 1935 | 24. 02. 2019 |
| Jozef Varga | 1936 | 26. 02. 2019 |
| Helena Karolčíková | 1933 | 08. 03. 2019 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
|  |  |  |

*Počet klientov*:

Ženy ZpS: 19 Muži ZpS: 6

Ženy DSS: 2 Muži DSS: 1

Ženy špecializované zariadenie: 18 Muži špecializované zariadenie: 4

Samoplatiteľ: 1

**Spolu klientov: 51**

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest v budove),
* dezinfekcia invalidných vozíkov a ostatných zdravotných pomôcok,
* čistenie okolia budovy,
* revízia výťahov,
* dezinsekcia a deratizácia,
* revízia hasiacich prístrojov a hydrantov s hadicami,
* výmena vodovodných batérií, maľovanie priestorov budovy.

**10. Akcie**

Pravidelné návštevy žiakov ZŠ v Sučanoch na izbách klientov.

**11. Práca s klientom**

Nový rok 2019 a  jeho prvé tri mesiace - sme v práci s klientom – postupne pokračovali v rozbehnutej práci, ktorú sa však neustále snažíme obohacovať,  zdokonaľovať, no predovšetkým prispôsobovať potrebám a požiadavkám našich klientov. V starostlivosti si dávame záležať na podpore samostatnosti, sebestačnosti, na aktivizovaní schopností a posilnení návykov, ktoré súvisia so sebaobsluhou klientov. Pristupujeme ku klientom individuálne vzhľadom na ich aktuálne potreby. Nepriamo sa však snažíme získať ucelenejší obraz životnej situácie každého klienta. Naďalej pokračujeme v dokumentovaní práce s klientom, ktorá má rozsiahlejšiu podobu. V skupinovej a tiež individuálnej práci s klientom postupujeme podľa naplánovaných aktivít, ktoré však upravujeme podľa aktuálneho stavu a  momentálnej situácie klientov.

Pohybová aktivizácia a cvičenia sa uskutočňovali v zimnom období prevažne vo vnútri zariadenia. V období staroby pomáha pohybová aktivita klientom udržať si čo najdlhšie nezávislosť od druhej osoby, predchádza vzniku chorôb a v konečnom dôsledku prispieva k pocitu dobrej pohody a duševnej sviežosti. Popri pohybovej aktivizácii bol dôraz kladený aj na kognitívnu rehabilitáciu, ktorej úlohou je posilňovať kognitívne funkcie mozgu. Klienti si pomocou pracovných listov precvičovali rôzne úlohy, rozvíjali svoju slovnú zásobu a vybavovali si informácie uložené v dlhodobej pamäti. Pracovné listy boli prevažne v písomnej forme, čím klienti cibrili pozornosť, orientáciu, rozprávanie, vyjadrovanie svojich myšlienok, či zachovanie schopnosti písať a čítať.

Pracovná činnosť ako ďalšia forma aktivizácie bola zameraná na prácu s papierom, levanduľou, orechmi, zvyškami látok. Klienti si prácou trénovali svoju jemnú motoriku, no pripomenuli si tiež činnosti, ktoré patrili ku ich každodenným. Levanduľou plnili ušité vrecúška a tiež im poslúžila pri zhotovení jarných vtáčikov.

Aktivizácie zamerané na využitie výtvarných techník sme v tomto čase orientovali na práve prebiehajúce zimné a jarné obdobie. Vyfarbovali sme obrázky s aktuálnou tematikou využívajúc temperové farby a fixky. K navodeniu radostnej atmosféry medzi klientmi často pomáhali aktivizácie s prvkami muzikoterapie. Niektorí klienti sú doslova „chodiacimi spevníkmi“ a poznajú mnoho piesní, ktorých spevom si vedia spoločné chvíle príjemne oživiť a navodiť nimi chvíle mladosti a tiež radosti. Spoločný čas sme venovali aktivizáciám s využitím prvkov biblioterapie - osviežili sme si niektoré starozákonné biblické príbehy, dozvedeli sme sa tiež pár zaujímavostí z lesných tíšin, starobylých hradov a tiež niečo z histórie čaju spojené s ochutnávkou štyroch rôznych druhov.

Realizujeme pre klientov tiež nákupy, kde im nakupujeme tovar podľa ich želania a aktuálnej potreby.

**12. Výsledky hospodárenia**

|  |  |
| --- | --- |
| Stav na jednotlivých účtoch | 43.858,70 EUR |
| Stav pokladne k 31. 03. 2019 | 6.239,17 EUR |
| *Príjmy:* | |
| Príspevok za služby na základe zmluvy | 70.599,59 EUR |
| Nájomné za nebytové priestory | 6.268,10 EUR |
| Príspevky od VÚC | 11.262,32 EUR |
| Príspevky od MPSVaR | 73.008,00 EUR |
| 2 % dane | 0,00 EUR |
| *Výdavky:* | |
| mzdy | 71.531,88 EUR |
| príspevok zamestnávateľa DDS | 405,04 EUR |
| odvody | 24.196,11 EUR |
| SF | 349,12 EUR |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu.

* Skvalitniť spoluprácu s Evanjelickou spojenou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 29. 04. 2019

……………………………………………….

PhDr. Lenka Taškárová

štatutárny zástupca SED Sučany